ก๋วยเตี๋ยวไก่ตุ๋น สูตรมะระซุปเปอร์ตุ๋นร้านนี้ตั้งอยู่ที่ซอยรามคำแหง 19/1 เลี้ยวเข้าไปจะเจอร้านอยู่ทางซ้ายมือ ลักษณะเป็นร้านรถเข็นที่ดูธรรมดา แต่ไม่ธรรมดาอย่างที่คิด เพราะอะไรนะหรอ .....ทีเด็ดของร้านอยู่ที่ไก่ตุ๋นและน้ำซุปมะระตุ๋น ไก่ตุ๋นมีให้เลือกหลายส่วน มีทั้งน่อง สะโพก ปีก ขาไก่ สามารถเลือกได้เลยว่าจะเอาส่วนไหน ร้านนี้ถึงจะเป็นร้านรถเข็นแต่เจ้าของร้านใส่ใจเรื่องความสะอาดมาก รถเข็นที่ว่ามีพลาสติกคลุมกันฝุ่นมิดชิด เรียกว่าทางร้านใส่ใจเรื่องความสะอาดได้ดีทีเดียว ทั้งเรื่องการบริการก็สุดแสนประทับใจ พนักงานบริการดีมากค่ะ รับออเดอร์ด้วยความยิ้มแย้มแจ่มใส จากร้านที่ดูธรรมดาแต่ความประทับใจไม่ได้อยู่ที่รสชาติอย่างเดียวนะคะ การบริการก็มีส่วนการให้คะแนนในรีวิวครั้งนี้ค่ะ

[เมนูที่สั่ง]

 -เส้นเล็กน่องไก่มะระซุปเปอร์ตุ๋น (50B) 
เส้นเหนียวนุ่มดีมาก บอกเลยว่าถูกใจเส้นก๋วยเตี๋ยวของที่นี่มาก คือเส้นนุ่ม ไม่เละ ไม่จับตัวเป็นก้อน ที่สำคัญน้ำซุปหอม รสชาติกลมกล่อมมากๆ มะระตุ๋นรสชาติอร่อย ไม่มีรสขมเลยซักนิด ส่วนไก่ก็ตุ๋นจนเปื่อย เนื้อนี่แทบไม่ต้องเคี้ยวเลยล่ะค่ะ เพราะมันนุ่มจนละลายในปาก อร่อยติดใจ มีโอกาสคงได้กลับมาซ้ำแน่นอนค่ะ

หมายเหตุ : ร้านเปิด 10.00-20.00 โดยประมาณนะคะ ใครที่ขับรถมาทานแนะนำให้จอดรถที่เดอะมอลล์รามคำแหงแล้วเดินมาจะสะดวกกว่าค่ะ ร้านอยู่ไม่ไกลมาก ห่างกันแค่ซอยเดียวเท่านั้นค่ะ 

[สรุปโดยรวม] คะแนน 5/5 ????
????บรรยากาศ : ร้านข้างทางแต่สะอาด ที่นั่งเยอะดีค่ะ
????การบริการ : พนักงานบริการดีมาก พูดเพราะ แนะนำเมนูได้ดี
♥️รสชาติ : อร่อยติดใจ จนอยากกลับมาซ้ำ
✔️คุณภาพ : ราคาไม่แพงถ้าเทียบกับปริมาณ ชามนึงกินอิ่มจนจุกเลยทีเดียวค่ะ